Document ID: /fineweb-2-swissfilter-quality_10-filterrobots/filtered/02038.jsonl.gz/2121

Il messadi online per la mamma
La dumengia è il di da la mamma. Tgi ha in giavisch per la mamma, vul dir engraziel ubain insatge auter? Quai pudais far via RTR. Tramettai ina fotografia dad in mument cun la mamma. Scrivai quai che vus vulais dir a la mamma quest di. Quai vegn lura publitgà la dumengia sin rtr.ch e las medias socialas.
Co sa participar?
Trametter in mail a <email-pii> ed agiuntai:
- num da la mamma
- agen num
- Voss messadi
- fotografia dal mument cun la mamma
Engraziar cun ina surpraisa tar RTR
N'avais anc nagin regal per il di da la mamma? U vulais far ina surpraisa speziala a Vossa mamma? Cun RTR avais Vus la schanza d'engraziar a Vossa mamma e far ad ella in plaschair cun ina surpraisa.
La suletta premissa: La mamma ha anniversari ils 14 da matg, il di da la mamma.
Tut las mammas che survegnan gratulaziuns per ils onns pon er sa legrar da survegnir regalà la cuppina da RTR. Ina mamma ha quel di er il cletg da survegnir sper la cuppina da RTR er en regal da surpraisa mess a disposiziun.
Co sa participar?
Durant l'emissiun da gratulaziuns tranter las 13:00 e las 14:00 pudais Vus gratular a las mammas che han anniversari.
Il numer da telefon en il studio per gratular:
0800 20 25 30
Dretgs da fotos
Cun trametter fotografias ad RTR essas Vus d’accord che las datas da persunas vegnan duvradas en connex cun l'acziun da RTR «Di da la mamma». Dapli infurmaziuns chattais Vus sut https://www.rtr.ch/dretgs.
Vinavant dais Vus uschia Voss consentiment che las fotografias pon vegnir publitgadas sin rtr.ch e ses chanals socials.
RTR resalva il dretg da betg publitgar fotografias.